**Fűtéstámogatás**

A Szentjobbi Polgármesteri Hivatal szociális osztályán igényelhető a fűtéstámogatás, ha az egy főre eső havi nettó átlagjövedelem nem haladja meg **a 1386 lejt a családok**, illetve az **2053 lejt** az egyedül élő személyek esetében.

A támogatáshoz szükséges dokumentumok letölthetők a polgármesteri hivatal honlapjáról. A kitöltött formanyomtatványokat és a mellékelt igazoló okiratokat hozzák be személyesen a polgármsteri hivatalhoz, vagy igényeljék a személyes ügyintézést a szociális osztályon, munkanapokon 08:00 és 13:00 óra között.

Kérjük vegyék figyelembe az alábbi listát, hogy mely tulajdonjavak **zárják ki** a fűtéstámogatás odaítélését.

INGATLANOK

1. A lakóházon és ahhoz tartozó melléképületeken kívüli saját tulajdonban lévő épületek vagy más lakóhelyiségek.
2. A lakóházat és ahhoz tartozó melléképületeket körülvevő beltelek nem lehet több 20 árnál (2.000 m2).

INGÓSÁGOK

1. 10 évesnél fiatalabb személygépkocsi (kivétel a fogyatékkal élők autója).
2. Több, 10 évesnél idősebb személygépkocsi.
3. Teherszállító gépjármű.
4. Mezőgazdasági gépek (traktor, kombájn stb.)
5. Nagy értékű mezőgazdasági feldolgozógépek.
6. Nagy értékű fafeldolgozáshoz használt gépek.

BANKBETÉTEK

1. 3000 lej értéket meghaladó bankbetétek.

FÖLDTERÜLETEK, ÁLLATOK

1. Olyan földterületek és állatok, amelyek által generált évi haszon megahaladja az 1000 EURO értéket egyedülálló személyek esetében, vagy 2500 EURO összértéket egy család esetében.

**Szükséges iratok**

1. Személyigazolvány – minden 14 évet betöltött családtagnak
2. A 14 évet nem betöltött családtagok keresztlevele
3. Válási végzés vagy halotti igazolvány (adott esetben)
4. Jövedelmigazolás (nettó jövedelem) az előző hónapról, amely tartalmazza az étkezési utalványok, ajándékutalványok stb. értéket is.
5. Nyugdíjszelvény, munkanélküli segély szelvénye, fogyatékkal élők jogosultságainak szelvénye, gyermekgondozási díj szelvénye stb.
6. Egyéb jövedelem vagy banki igazolások.
7. A lakóház tulajdonjogát vagy bérletét igazoló iratok (adásvétel, örökösödés, ajándékozás stb.)
8. 10 évesnél idősebb személygépkocsi/motorbicikli talonja.
9. Telefonszám – az elérhetőség biztosításáért.